Document ID: 32007R0226

KOMISJONI MÄÄRUS (EÜ) nr 226/2007,
1. märts 2007,
mis käsitleb Saccharomyces cerevisiae CNCM I-1077 (Levucell SC20 ja Levucell SC10 ME) lubamist söödalisandina
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Määruses (EÜ) nr 1831/2003 on sätestatud loomasöödas kasutatavate söödalisandite lubamise kord ning selliste lubade andmise põhjused ja menetlused.
(2)
Määruse (EÜ) nr 1831/2003 artikli 7 kohaselt on esitatud taotlus lisas nimetatud valmistise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
(3)
Taotlus käsitleb valmistise Saccharomyces cerevisiae CNCM I-1077 (Levucell SC20, Levucell SC10 ME) lubamist lüpsikitsede ja lüpsilammaste söödalisandina ning selle liigitamist söödalisandite kategooriasse “zootehnilised lisandid”.
(4)
Saccharomyces cerevisiae CNCM I-1077 kasutamine lubati komisjoni määrusega (EÜ) nr 1200/2005 (2) lüpsilehmade ja nuumveiste puhul piiramata ajaks.
(5)
On esitatud uued andmed, millega toetatakse loataotlust lüpsikitsede ja lüpsilammaste puhul. Euroopa Toiduohutusamet (edaspidi “toiduohutusamet”) otsustas oma 15. juuni 2006. aasta arvamuses, et Saccharomyces cerevisiae CNCM I-1077 (Levucell SC20, Levucell SC10 ME) ei mõju kahjulikult loomade ja inimeste tervisele ega keskkonnale. Toiduohutusamet jõudis ka järeldusele, et Saccharomyces cerevisiae CNCM I-1077 (Levucell SC20, Levucell SC10 ME) ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Selle arvamuse kohaselt ei mõju valmistise kasutamine kahjulikult kõnealuste uute looma kategooriate puhul. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori esitatud aruanne söödalisandi analüüsimeetodi kohta söödas.
(6)
Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
(7)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lisas nimetatud valmistist, mis kuulub söödalisandite kategooriasse “zootehnilised lisandid” ja funktsionaalrühma “soolestiku mikrofloorat tasakaalustavad ained”, lubatakse kasutada söödalisandina loomasöötades samas lisas esitatud tingimustel.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. märts 2007

Labels: 0
3
17
6